Diari Oficial de la Generalitat Valenciana


Sumari del DOGV 5426, del 11-01-2007 (2007/157)

RESOLUCIÓ de 29 de desembre de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 19/2006.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/157


Data del document
:   29-12-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * administració regional
    * funcionari
    * concurs administratiu

Per Resolució de 20 de febrer de 2006, de la Direcció General d'Administració Autonòmica, publicada en el DOGV núm. 5.211, de 3 de març de 2006, es convoca Concurs de Mèrits núm. 19/2006, per a la provisió de llocs de treball de naturalesa funcionarial, sector administració especial, grup A, amb el requisit de llicenciat en Geografia i Història, Arqueologia, nivells 20, 22 i 24, de la Conselleria de Cultura, Educació i Esport.  
Per Resolució de 17 de juliol de 2006, de la Direcció General d'Administració Autonòmica, publicada en el DOGV núm. 5.311, de 26 de juliol de 2006, s'amplia el termini establit per a resoldre la convocatòria de l'esmentat Concurs de Mèrits.  
Finalitzada l'avaluació dels mèrits dels concursants i la resta de tràmits d'execució de la Convocatòria, la Comissió d'Avaluació formula proposta definitiva d'adjudicació.  
Per tant, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Adjudicar amb destinació definitiva el lloc núm. 17.514 director tècnic conservador, grup A, nivell 24, complement específic E 042 al senyor José Guillermo Morote Barberá, amb NRP 89840453Q1, i el lloc núm. 19.533 director/a Centre Arqueologia Subaquàtica, grup A, nivell 24, complement específic E 042, la senyora Asunción Fernández Izquierdo, amb NRP 18913420O0.  
Segon  
Excloure del procediment el senyor Francisco Javier Palmero Iglesias, per no reunir els requisits de participació de la base primera de la Convocatòria.  
Tercer  
Declarar deserts els llocs de treball no adjudicats en aquest Concurs, núms. 8.645, conservador del museu, 17.519 tècnic arqueologia, 17.521 tècnic arqueologia, i 19.527, inspector del patrimoni arqueològic.  
Quart. Cessament i preses de possessió  
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 31 de gener de 2007. Igualment, si és el cas, cessarà d'ofici en la mateixa data el personal que estiga ocupant un lloc de treball adjudicat en aquesta Convocatòria.  
Preses de possessió. L'acte de presa de possessió, a què queden convocats els adjudicataris, tindrà lloc el dia 1 de febrer de 2007, a les 09,00 hores, a la Direcció Territorial de la Conselleria de Cultura, Educació i Esport a Castelló, av. Del Mar, 23 (CP 12413).  
Els efectes administratius i econòmics seran de dia de la presa de possessió.  
Cinqué. Recurs  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.  
València, 29 de desembre de 2006.- El director general d'Administració Autonòmica: Miguel Antonio Crespo Marzal.